పెగడపల్లి మండలం (జగిత్యాల జిల్లా)

పెగడపల్లి మండలం, తెలంగాణ రాష్ట్రం, జగిత్యాల జిల్లాకు చెందిన మండలం.

ఇది సమీప పట్టణమైన జగిత్యాల నుండి 28 కి. మీ. దూరంలో ఉంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది.   ప్రస్తుతం ఈ మండలం జగిత్యాల రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో 14   రెవెన్యూ గ్రామాలు ఉన్నాయి.మండల కేంద్రం పెగడపల్లి.

గణాంకాలు 

2011 భారత జనగణన గణాంకాల ప్రకారం  - మొత్తం 	47,981 - పురుషులు 23,839 - స్త్రీలు 	24,142

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 130 చ.కి.మీ. కాగా, జనాభా 42,606. జనాభాలో పురుషులు 21,150 కాగా, స్త్రీల సంఖ్య 21,456. మండలంలో 11,280 గృహాలున్నాయి.

కరీంనగర్ జిల్లా నుండి జగిత్యాల జిల్లాకు మార్పు. 
లోగడ పెగడపల్లి గ్రామం/ మండలం జగిత్యాల జిల్లాలో, జగిత్యాల రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెగడపల్లి మండలాన్ని (1+13) పద్నాలుగు గ్రామాలుతో కొత్తగా ఏర్పడిన జగిత్యాల జిల్లా,జగిత్యాల రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండలం లోని గ్రామాలు

రెవెన్యూ గ్రామాలు 
పెగడపల్లి
 లింగాపూర్
 దేవికొండ
 లేగలమర్రి
 ఎల్లాపూర్
 నంచెర్ల
 వెంగళాయిపేట్
 బత్కేపల్లి
 ఆరవెల్లి
 ఐతుపల్లి
 నందగిరి
 కీసులాటపల్లి
 నామాపూర్
 నర్సింహునిపేట

మూలాలు

వెలుపలి లంకెలు